অনেকদিন ধরেই বউয়ের আচরণ দেখে, তাঁর উপর সন্দেহ হচ্ছিল স্বামীর।  সকালে সবজি বিক্রি করতে যাওয়ার পরেই ঘনিষ্ঠ বন্ধুর যে বাড়িতে আসা যাওয়া বেড়েছিল, তা আগে থেকেই জানতে পেরেছিলেন ওই ব্যক্তি। সেই মত তক্কে তক্কে ছিলেন তিনি। নির্দিষ্ট দিনে কাজের আগেই বাড়ি ফিরে হাতেনাতে ধরে ফেললেন স্ত্রী ও তাঁর বন্ধুকে। কুপিয়ে খুন করলেন বন্ধুকে।
মালদহের চাঁচলে স্বরূপনগরে এক ব্যক্তিকে কুড়ুল দিয়ে কুপিয়ে খুন করলেন তাঁরই বন্ধু নারায়ণ মণ্ডল। পেশায় সবজি বিক্রেতা নারায়ণ বেশ কিছু দিন ধরেই নিজের স্ত্রীর উপর সন্দেহ করছিলেন। পুলিশ সূত্রে খবর, নারায়ণের বাড়িতে তাঁর বন্ধু আসরাফুলের নিয়মিত যাতায়াত ছিল। এই যাতায়াত থেকেই নারায়ণের স্ত্রীর সঙ্গে প্রণয় ঘটিত সম্পর্কে জড়িয়ে পড়েন আসরাফুল। 

এই বিষয়ে অন্যান্য খবর

বন্ধুর হাতেই কি খুন হলেন নিখোঁজ ছাত্র, কী বলছে পুলিশ 


সকালে নারায়ণের কাজে বেড়িয়ে যাওয়ার সুযোগ নিয়ে আসরাফুল নিয়মিত তাঁর বাড়িতে আসতেন। প্রতিবেশীর মারফত সেই খবর আগে পেয়ে গিয়েছিলেন নারায়ণ। সেই নিয়ে কয়েকদিন আগে স্বামী-স্ত্রী তুমুল বচসা হয় বলে দাবি এলাকাবাসীর।
কিন্তু তাল কাটল কয়েকদিন আগে। পুলিশ সূত্রে খবর, প্রতিদিনের মতোই কাজে বেড়িয়ে যাওয়ার কিছুক্ষণের মধ্যেই আবার বাড়ি ফেরেন নারায়ণ। কিন্তু বাড়ি ফিরে স্ত্রীকে খুঁজে না পেয়ে শেষে শৌচাগারের দরজা ভেঙে দেন নারায়ণ।  স্ত্রী রাখি মণ্ডল ও আসরাফুলকে অশালীন অবস্থায় দেখতে পান তিনি। এর পরেই কুড়ুল নিয়ে রাখি ও আসরাফুলের উপর চড়াও হন নারায়ণ। দু’জনের মাথায় কুড়ুল নিয়ে আঘাত করেন তিনি।  পরে চিৎকার শুনে প্রতিবেশীরা এসে দুজনকেই উদ্ধার করে হাসপাতালে ভর্তি করেন। পরে হাসপাতালে নিয়ে যাওয়া হলে চিকিৎসকেরা আসরাফুলকে মৃত বলে ঘোষণা করেন।  আশঙ্কাজনক অবস্থায় রাখি হাসপাতালে চিকিৎসাধীন।
ঘটনার পরেই থানায় গিয়ে আত্মসমর্পণ করেছেন নারায়ণ মণ্ডল। ঘটনার জেরে চাঞ্চল্য দেখা গেছে স্বরূপনগর এলাকাতে।